title: Directiva 2008/27/CE a Parlamentului European și a Consiliului din 11 martie 2008 de modificare a Directivei 2001/18/CE privind diseminarea deliberată în mediu a organismelor modificate genetic, în ceea ce privește competențele de executare conferite Comisiei

text:
               20.3.2008

               RO

               Jurnalul Oficial al Uniunii Europene

               L 81/45

      DIRECTIVA 2008/27/CE A PARLAMENTULUI EUROPEAN ȘI A CONSILIULUI

   din 11 martie 2008
   de modificare a Directivei 2001/18/CE privind diseminarea deliberată în mediu a organismelor modificate genetic, în ceea ce privește competențele de executare conferite Comisiei
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 95,
   având în vedere propunerea Comisiei,
   având în vedere avizul Comitetului Economic și Social European (1),
   după consultarea Comitetului Regiunilor,
   hotărând în conformitate cu procedura prevăzută la articolul 251 din tratat (2),
   întrucât:

               (1)

               Directiva 2001/18/CE a Parlamentului European și a Consiliului (3) prevede că anumite măsuri urmează să fie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (4).

               (2)

               Decizia 1999/468/CE a fost modificată prin Decizia 2006/512/CE, care a introdus procedura de reglementare cu control pentru adoptarea măsurilor care au un domeniu general de aplicare și care sunt destinate să modifice elemente neesențiale ale unui act de bază adoptat în conformitate cu procedura prevăzută la articolul 251 din tratat, printre altele, prin eliminarea unora dintre aceste elemente sau prin completarea actului cu noi elemente neesențiale.

               (3)

               În conformitate cu Declarația Parlamentului European, a Consiliului și a Comisiei (5) cu privire la Decizia 2006/512/CE, pentru ca procedura de reglementare cu control să se aplice actelor, adoptate în conformitate cu procedura prevăzută la articolul 251 din tratat care sunt deja în vigoare, actele respective trebuie să fie adaptate în conformitate cu procedurile aplicabile.

               (4)

               Comisia ar trebui să fie împuternicită să adopte măsurile necesare pentru punerea în aplicare a Directivei 2001/18/CE. Măsurile respective sunt destinate să adapteze anumite anexe, să stabilească criterii de notificare și să fixeze praguri minime. Deoarece măsurile respective au un domeniu general de aplicare și sunt destinate să modifice elemente neesențiale ale Directivei 2001/18/CE, printre altele, prin completarea cu noi elemente neesențiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

               (5)

               Prin urmare, Directiva 2001/18/CE ar trebui să fie modificată în consecință.

               (6)

               Deoarece modificările aduse Directivei 2001/18/CE prin prezenta directivă sunt de natură tehnică și se referă numai la procedura comitetului, acestea nu trebuie să fie transpuse de către statele membre. Prin urmare, nu este necesar să se prevadă dispoziții în acest sens,

         ADOPTĂ PREZENTA DIRECTIVĂ:
   Articolul 1
   Modificări
   Directiva 2001/18/CE se modifică după cum urmează:

               1.

               La articolul 16, alineatele (2) și (3) se înlocuiesc cu următorul text:
               „(2)   Se stabilesc criteriile și cerințele în materie de informare menționate la alineatul (1), precum și cerințele corespunzătoare în vederea unui rezumat al dosarului. Măsurile respective, destinate să modifice elemente neesențiale ale prezentei directive, prin completarea acesteia, se adoptă, după consultarea comitetului științific corespunzător, în conformitate cu procedura de reglementare cu control menționată la articolul 30 alineatul (3). Criteriile și cerințele în materie de informare sunt de asemenea natură, încât să asigure un nivel ridicat de siguranță pentru sănătatea umană și mediu, și se bazează pe dovezile științifice disponibile privind siguranța respectivă și pe experiența dobândită în urma diseminării de OMG-uri comparabile.
               Cerințele prevăzute la articolul 13 alineatul (2) se înlocuiesc cu cele adoptate în conformitate cu primul paragraf și se aplică procedura prevăzută la articolul 13 alineatele (3), (4), (5) și (6) și articolele 14 și 15.
               (3)   Înainte de inițierea procedurii de reglementare cu control menționate la articolul 30 alineatul (3) în vederea unei decizii privind criteriile și cerințele în materie de informare menționate la alineatul (1), Comisia pune propunerea la dispoziția publicului. Publicul poate transmite comentarii Comisiei în termen de 60 de zile. Comisia înaintează orice astfel de comentarii, împreună cu o analiză, comitetului constituit în temeiul articolului 30.”

               2.

               La articolul 21, alineatul (2) se înlocuiește cu următorul text:
               „(2)   Pentru produsele pentru care nu se pot exclude urmele accidentale sau inevitabile din punct de vedere tehnic ale OMG-urilor autorizate, poate fi stabilit un prag minim sub care nu este necesar ca produsele respective să fie etichetate în conformitate cu alineatul (1).
               Nivelurile de prag se stabilesc în funcție de produsul în cauză. Măsurile respective, destinate să modifice elementele neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 30 alineatul (3).”

               3.

               La articolul 21, alineatul (3) se înlocuiește cu următorul text:
               „(3)   În ceea ce privește produsele destinate transformării directe, alineatul (1) nu se aplică urmelor de OMG-uri autorizate prezente în proporții care nu depășesc 0,9 % sau praguri mai reduse, cu condiția ca aceste urme să fie accidentale sau inevitabile din punct de vedere tehnic.
               Se pot stabili nivelurile de prag menționate în primul paragraf. Măsurile respective, destinate să modifice elementele neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 30 alineatul (3).”

               4.

               La articolul 23, alineatul (2) se înlocuiește cu următorul text:
               „(2)   În termen de 60 de zile de la data primirii informațiilor transmise de un stat membru, se adoptă o decizie cu privire la măsura luată de statul membru respectiv în conformitate cu procedura de reglementare menționată la articolul 30 alineatul (2). La calcularea termenului de 60 de zile nu se iau în considerare intervalele de timp în care Comisia așteaptă informații suplimentare pe care le-a solicitat notificatorului sau așteaptă avizul comitetului sau comitetelor științific(e) care a(u) fost consultat(e). Intervalul de timp în care Comisia așteaptă avizul comitetului sau comitetelor științific(e) consultat(e) nu depășește 60 de zile.
               De asemenea, nu se ia în considerare intervalul de timp necesar Consiliului pentru a acționa în conformitate cu procedura de reglementare menționată la articolul 30 alineatul (2).”

               5.

               La articolul 26, alineatul (2) se înlocuiește cu următorul text:
               „(2)   Se stabilesc condițiile pentru punerea în aplicare a alineatului (1), fără suprapunere cu dispozițiile în materie de etichetare stabilite în legislația comunitară existentă și fără a crea neconcordanțe cu respectivele dispoziții. Măsurile respective, destinate să modifice elementele neesențiale ale prezentei directive prin completarea acesteia, se adoptă în conformitate cu procedura de reglementare cu control prevăzută la articolul 30 alineatul (3). Procedând astfel, ar trebui să se țină seama, după caz, de dispozițiile în materie de etichetare instituite de statele membre în conformitate cu legislația comunitară.”

               6.

               Articolul 27 se înlocuiește cu următorul text:
               „Articolul 27
               Adaptarea anexelor la progresul tehnic
               Adaptarea la progresul tehnic a secțiunilor C și D din anexa II, a anexelor III-VI și a secțiunii C din anexa VII, destinate să modifice elemente neesențiale ale prezentei directive, se adoptă în conformitate cu procedura de reglementare cu control menționată la articolul 30 alineatul (3).”

               7.

               La articolul 30, alineatul (3) se înlocuiește cu următorul text:
               „(3)   Atunci când se face trimitere la prezentul alineat, se aplică articolul 5a alineatele (1)-(4) și articolul 7 din Decizia 1999/468/CE, având în vedere dispozițiile articolului 8 din respectiva decizie.”

               8.

               În anexa II, primul paragraf se înlocuiește cu următorul text:
               „Prezenta anexă descrie, în termeni generali, obiectivul urmărit, elementele care trebuie să fie luate în considerare și principiile generale și metodologia de urmat pentru realizarea evaluării riscului de mediu (e.r.m.) menționate la articolele 4 și 13. Pentru a facilita punerea în aplicare și explicarea prezentei anexe, se pot elabora note tehnice orientative în conformitate cu procedura de reglementare menționată la articolul 30 alineatul (2).”

               9.

               În anexa IV, partea introductivă se înlocuiește cu următorul text:
               „Prezenta anexă descrie în termeni generali informațiile suplimentare care trebuie să fie furnizate în cazul notificării pentru introducerea pe piață și informațiile privind cerințele de etichetare cu privire la OMG-uri ca atare sau în produse care urmează să fie introduse pe piață și OMG-urile exceptate în temeiul articolului 2 alineatul (4) al doilea paragraf. Pentru a facilita punerea în aplicare și explicarea prezentei anexe, se pot elabora, în conformitate cu procedura de reglementare menționată la articolul 30 alineatul (2), note tehnice orientative cu privire, printre altele, la modul în care produsul urmează să fie folosit. Cerințele de etichetare pentru organisme exceptate, prevăzute la articolul 26, se îndeplinesc prin furnizarea unor recomandări corespunzătoare de utilizare și a unor restricții referitoare la utilizare:”

               10.

               În anexa VII, primul și al doilea paragraf se înlocuiesc cu următorul text:
               „Prezenta anexă descrie, în termeni generali, obiectivul urmărit și principiile generale care trebuie urmate pentru întocmirea planului de monitorizare menționat la articolul 13 alineatul (2), la articolul 19 alineatul (3) și la articolul 20. Pentru a facilita punerea în aplicare și explicarea prezentei anexe, se pot elabora note tehnice orientative în conformitate cu procedura de reglementare menționată la articolul 30 alineatul (2).”

         Articolul 2
   Intrarea în vigoare
   Prezenta directivă intră în vigoare în ziua următoare datei publicării în Jurnalul Oficial al Uniunii Europene.
   Articolul 3
   Destinatari
   Prezenta directivă se adresează statelor membre.

      Adoptată la Strasbourg, 11 martie 2008.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         J. LENARČIČ

      (1)  JO C 161, 13.7.2007, p. 45.

      (2)  Avizul Parlamentului European din 14 noiembrie 2007 (nepublicat încă în Jurnalul Oficial) și Decizia Consiliului din 3 martie 2008.

      (3)  JO L 106, 17.4.2001, p. 1. Directivă modificată ultima dată prin Regulamentul (CE) nr. 1830/2003 (JO L 268, 18.10.2003, p. 24).

      (4)  JO L 184, 17.7.1999, p. 23. Decizie modificată prin Decizia 2006/512/CE (JO L 200, 22.7.2006, p. 11).

      (5)  JO C 255, 21.10.2006, p. 1.


title: Council Directive of 30 March 1971 amending the Directives of 14 June 1966 on the marketing of beet seed, fodder plant seed, cereal seed and seed potatoes, the Directive of 30 June 1969 on the marketing of seed of oil and fibre plants and the Directive of 29 September 1970 on the marketing of vegetable seed

text:
               03/Volumul 01

               RO

               Jurnalul Ofícial al Uniunii Europene

               168

         31971L0162

               L 087/24

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 30 martie 1971
   de modificare a Directivelor din 14 iunie 1966 privind comercializarea semințelor de sfeclă, a semințelor de plante furajere, a semințelor de cereale, a cartofilor de sămânță, a Directivei din 30 iunie 1969 privind comercializarea semințelor de plante oleaginoase și textile și a Directivei din 29 septembrie 1970 privind comercializarea semințelor de legume
   (71/162/CEE)
   CONSILIUL COMUNITĂȚILOR EUROPENE
   având în vedere Tratatul de instituire a Comunității Economice Europene, în special articolele 43 și 100,
   având în vedere propunerea Comisiei,
   având în vedere avizul Parlamentului European (1),
   având în vedere avizul Comitetului Economic și Social,
   întrucât, din motivele prezentate în observațiile ce urmează, trebuie modificate unele dintre dispozițiile Directivelor din 14 iunie 1966 ale Consiliului, directivei privind comercializarea semințelor de sfeclă (2), astfel cum a fost modificată prin Directiva din 18 februarie 1969 (3), directivei privind comercializarea semințelor de plante furajere (4), modificată prin Directiva din 18 februarie 1969 (5), directivei privind comercializarea semințelor de cereale (6), astfel cum a fost modificată prin Directiva din 18 februarie 1969 (7) și directivei privind comercializarea cartofilor de sămânță (8), astfel cum a fost modificată prin Directiva din 18 februarie 1969 (9), Directivei din 30 iunie 1969 (10) privind comercializarea semințelor de plante oleaginoase și textile și Directivei din 29 septembrie 1970 (11) privind comercializarea semințelor de legume;
   întrucât Directiva din 29 septembrie 1970 (12) a Consiliului a prevăzut un Catalog comun al soiurilor de plante agricole;
   întrucât modificările anexelor cu conținut în special tehnic trebuie facilitate printr-o procedură rapidă;
   întrucât trebuie autorizată, pe viitor, folosirea etichetelor adezive;
   întrucât trebuie extinse dispozițiile privind testele comparative;
   întrucât este necesară subdivizarea unor genuri de plante furajere în mai multe specii, cele care prezintă cea mai mare importanță pentru agricultură, precum și modificarea unor dispoziții tehnice;
   întrucât, pe de o parte, nu mai este necesară, în cazul semințelor de plante oleaginoase și textile, aplicarea directivei în cazul speciilor de ricin și de susan și întrucât este necesară, pe de altă parte, prevederea unor dispoziții specifice aplicabile cânepii monoice,
   ADOPTĂ PREZENTA DIRECTIVĂ:
   Articolul 1
   Directiva din 14 iunie 1966 privind comercializarea semințelor de sfeclă se modifică după cum urmează:

               1.

               Articolul 6 se înlocuiește cu următorul text:
               „Statele membre dispun ca, la cererea cultivatorului, descrierea eventual solicitată a componentelor genealogice să rămână confidențială.”

               2.

               Articolul 11 alineatul (1) litera (a) se completează după cum urmează, după cuvintele „pentru semințe autorizate;”:
               „se autorizează folosirea de etichete adezive; acestea pot fi utilizate ca metodă oficială de închidere;”

               3.

               La articolul 16 alineatul (2) ultima teză, data se înlocuiește cu 1 iulie 1972.

               4.

               La articolul 20, alineatul (1) se înlocuiește cu următorul text:
               „(1)   Se efectuează teste comparative comunitare în interiorul Comunității pentru controlul a posteriori al eșantioanelor de semințe certificate de sfeclă prelevate prin sondaj. Examinarea condițiilor pe care trebuie să le îndeplinească aceste semințe poate fi inclusă în controlul a posteriori. Organizarea testelor și rezultatele acestora sunt supuse avizului Comitetului menționat la articolul 21.”

               5.

               După articolul 21 se inserează următorul articol:
               „Articolul 21a
               Consiliul, la propunerea Comisiei și ținând cont de stadiul cunoștințelor științifice și tehnice, decide ce modificări trebuie aduse anexelor.”

         Articolul 2
   Directiva din 14 iunie 1966 privind comercializarea semințelor de plante furajere se modifică după cum urmează:

               1.

               La articolul 2 alineatul (1) punctul A litera (a), cuvintele:

                              „Agrostis spec.

                           Păiuș”

                     sunt înlocuite cu următoarele cuvinte:

                              „Agrostis canina L. ssp. Canina Hwd.

                           Bucățel

                              Agrostis gigantea Roth

                           Iarbă mare (albă)

                              Agrostis stolonifera L.

                           Moleață (iarba câmpului)

                              Agrostis tenuis Sibth.

                           Păiuș”

               2.

               La articolul 2 alineatul (1) punctul A litera (a), cuvintele:

                              „Lolium spec.

                           Raigras”

                     sunt înlocuite cu următoarele cuvinte:

                              „Lolium multiflorum

                           Raigras aristat

                           Lam.

                           (inclusiv Raigras Westerwold)

                              Lolium perenne L.

                           Raigras peren

                              Lolium x hybridum Hausskn.

                           Raigras hibrid.”

               3.

               La articolul 2 alineatul (1) punctul A litera (a), cuvintele:

                              „Poa spec.

                           Firuță”

                     sunt înlocuite cu următoarele cuvinte:

                              „Poa annua L.

                           Firuță, firicea

                              Poa nemoralis L.

                           Iarbă-deasă

                              Poa palustris L.

                           Firuță de baltă

                              Poa pratensis L.

                           Firuță de câmp

                              Poa trivialis L.

                           Șuvar de munte.”

               4.

               La articolul 2 alineatul (1) punctul A litera (b), cuvintele:

                              „Lupinus spec., cu excepția Lupinus perennis L.

                           Lupin, cu excepția Lupin peren”

                     sunt înlocuite cu următoarele cuvinte:

                              „Lupinus albus L.

                           Lupin alb

                              Lupinus angustifolius L.

                           Lupin albastru

                              Lupinus luteus L.

                           Lupin galben”

               5.

               La articolul 2 alineatul (1) punctul A litera (b), cuvintele:

                              „Vicia spec., cu excepția Vicia faba major L.

                           Bob, cu excepția Bob mare”

                     sunt înlocuite cu următoarele cuvinte:

                              „Vicia faba ssp. faba var. equina Pers.

                           Bob de grădină

                              Vicia faba L. var. minor (Peterm.) bull

                           Bob mic

                              Vicia pannonica Crantz

                           Măzăriche de toamnă

                              Vicia sativa L.

                           Măzăriche de primăvară

                              Vicia villosa Roth

                           Măzăriche păroasă”

               6.

               La articolul 3 alineatul (1), cuvintele:

                              „Lolium spec.”

                     sunt înlocuite cu următoarele cuvinte:

                              „Lolium multiflorum Lam.

                              Lolium perenne L.

                              Lolium x hybridum Hausskn.”

               7.

               Articolul 6 se înlocuiește cu următorul text:
               „Statele membre dispun ca, la cererea menținătorului, descrierea eventual solicitată a componentelor genealogice să rămână confidențială.”

               8.

               La articolul 10 alineatul (1), litera (a) se completează după cum urmează, după cuvintele „pentru semințe comerciale;”:
               „se autorizează folosirea de etichete adezive; acestea pot fi utilizate ca metodă oficială de închidere;”

               9.

               La articolul 16 alineatul (2) ultima teză, data se înlocuiește cu 1 iulie 1972.

               10.

               La articolul 20, alineatul (1) se înlocuiește cu următorul text:
               „(1)   Se efectuează teste comparative comunitare în interiorul Comunității pentru controlul a posteriori al eșantioanelor prelevate prin sondaj de semințe certificate de bază, cu excepția celor din varietățile hibride și sintetice, precum și al semințelor certificate de plante furajere, prelevate prin sondaj. Examinarea condițiilor pe care trebuie să le îndeplinească aceste semințe poate fi inclusă în controlul a posteriori. Organizarea testelor și rezultatele acestora sunt supuse avizului Comitetului menționat la articolul 21.”

               11.

               Articolul următor se inserează după articolul 21:
               „Articolul 21a
               Consiliul, la propunerea Comisiei și ținând cont de stadiul cercetărilor și al cunoștințelor științifice și tehnice, aprobă modificările ce trebuie aduse anexelor.”

               12.

               La anexa II partea I punctul 3 alineatul (A) litera (a), cuvintele „Agrostis alba” se înlocuiesc cu „Agrostis gigantea Roth”, iar cuvintele „Lolium multiflorum spec.” se înlocuiesc cu „Lolium multiflorum Lam.”

               13.

               La anexa II partea I punctul 3 alineatul (A) litera (b), cifra „0,1” care indică concentrația maximală de semințe de buruieni pentru Hedysarum coronarium L. se înlocuiește cu cifra „1,5”.

               14.

               La anexa II partea întâi punctul 3, alineatul (B) se completează după cum urmează:

                           „(f)

                           Numărul de semințe de Rumex obstusifolius și de Rumex crispus nu este mai mare de 2 într-un eșantion de 5 g.”

               15.

               La anexa II partea I punctul (3) alineatul (C), litera (a) se înlocuiește cu următorul text:

                           „(a)

                           Procentajul în număr al semințelor de altă culoare nu depășește 2 % în cazul lupinului și 1 % în cazul celorlalte specii de lupin.”

               16.

               La anexa II partea a treia punctul (4), litera (a) se înlocuiește cu următorul text:
               „(a) Procentajul în număr al semințelor de altă culoare nu depășește 4 % la lupinul amar și 2 % în cazul celorlalte specii de lupin.”

               17.

               La anexa IV partea întâi litera (a), se inserează următorul punct:
               (10)   Pentru semințele de soiuri de graminee pentru care nu s-a efectuat nici un test al valorii culturale și de utilizare, conform articolului 4 alineatul (2) litera (a) din Directiva Consiliului din 29 septembrie 1970 (13) privind registrul comun de soiuri de plante agricole:
               «nedestinate producției furajere».

         Articolul 3
   Directiva din 14 iunie 1966 privind comercializarea semințelor de cereale se modifică după cum urmează:

               1.

               La articolul 2 alineatul (1), cuvintele:

                              „Zea maïs L.

                           Porumb”

                     sunt înlocuite cu următoarele cuvinte:

                              „Zea maïs L., cu excepția Zea maïs convar. microsperma (Koern) și Zea maïs convar. saccharata (Koern).

                           Porumb, cu excepția porumbului pentru floricele și a porumbului dulce.”

               2.

               Articolul 6 se înlocuiește cu următorul text:
               „Statele membre dispun ca, la cererea menținătorului, descrierea eventual solicitată a componentelor genealogice să rămână confidențială.”

               3.

               La articolul 10 alineatul (1), litera (a) se completează după cum urmează, după cuvintele „a celei de-a doua reproduceri;”:
               „se autorizează folosirea de etichete adezive; acestea pot fi utilizate ca metodă oficială de închidere;”

               4.

               La articolul 16 alineatul (2) ultima teză, data se înlocuiește cu 1 iulie 1972.

               5.

               La articolul 20, alineatul (1) se înlocuiește cu următorul text:
               „(1)   Se efectuează teste comparative comunitare în interiorul Comunității pentru controlul a posteriori al eșantioanelor prelevate prin sondaj de semințe certificate de bază, cu excepția celor din varietățile hibride și sintetice, precum și al tuturor tipurilor de semințe certificate de cereale, prelevate prin sondaj. Examinarea condițiilor pe care trebuie să le îndeplinească aceste semințe poate fi inclusă în controlul a posteriori. Organizarea testelor și rezultatele acestora sunt supuse avizului Comitetului menționat la articolul 21.”

               6.

               Articolul următor se inserează după articolul 21:
               „Articolul 21a
               Consiliul, la propunerea Comisiei și ținând cont de stadiul cercetărilor și cunoștințelor științifice și tehnice, aprobă modificările ce trebuie aduse anexelor.”

         Articolul 4
   Directiva din 14 iunie 1966 privind comercializarea cartofilor de sămânță se modifică după cum urmează:

               1.

               Articolul 5 se elimină.

               2.

               Articolul 14 alineatul (1) se completează după cum urmează:
               „În timpul testelor comparative se pot examina și celelalte condiții minimale prevăzute în anexa I.”

               3.

               La articolul 15 alineatul (2), ultima teză, data se înlocuiește cu 1 iulie 1972.

               4.

               Articolul următor este adăugat după articolul 19:
               „Articolul 19a
               Consiliul, la propunerea Comisiei și ținând cont de stadiul cercetărilor și cunoștințelor științifice și tehnice, aprobă modificările ce trebuie aduse anexelor.”

         Articolul 5
   Directiva din 30 iunie 1969 privind comercializarea semințelor de plante oleaginoase și textile se modifică după cum urmează:

               1.

               La articolul 2 se elimină cuvintele „Ricinus communis L. – Ricin” și „Sesamum orientale L. – Susan”, precum și toate referințele la ricin și la susan.

               2.

               La articolul 2 alineatul (1) se inserează:

                           (a)

                           la sfârșitul alineatului (B) litera (b) cuvintele următoare:
                           „sau, dacă este cazul, «semințele certificate din a treia generație»,”;

                           (b)

                           la alineatul (C), după cuvântul „cânepă” cuvântul „dioică”;

                           (c)

                           la alineatul (D), după cuvântul „arahide” cuvintele „cânepă monoică”;

                           (d)

                           la alineatul (D) litera (b), după cuvintele „semințe certificate din a doua generație” următoarele cuvinte:
                           „sau, dacă este cazul, «semințele certificate din a treia generație»,”;

                           (e)

                           la sfârșitul alineatului (E) litera (b), următoarele cuvinte:
                           „sau, dacă este cazul, «semințele certificate din a treia generație»,”;

                           (f)

                           după paragraful următor:
                           Ea.   Semințele certificate din a doua generație (cânepă monoică): semințele:

                                       (a)

                                       care provin direct de la semințele certificate din prima generație și care au fost stabilite și controlate oficial în mod special în vederea producției de semințe certificate din a doua generație;

                                       (b)

                                       care sunt prevăzute pentru producerea cânepii destinate recoltării în stadiul de înflorire;

                                       (c)

                                       care răspund condițiilor prevăzute la anexele I și II pentru semințele certificate
                                       și

                                       (d)

                                       pentru care s-a constatat, la examinarea oficială, că au fost respectate condițiile menționate anterior.”

               3.

               Articolul 6 se înlocuiește cu următorul text:
               „Statele membre dispun ca, la cererea menținătorului, descrierea eventual solicitată a componentelor genealogice să rămână confidențială.”

               4.

               La articolul 10 alineatul (1), litera (a) se completează după cum urmează, după cuvintele „pentru semințele comerciale;”:
               „se autorizează folosirea de etichete adezive; acestea pot fi utilizate ca metodă oficială de închidere;”

               5.

               La articolul 15 alineatul (2) ultima teză, data se înlocuiește cu 1 iulie 1973.

               6.

               La articolul 19, alineatul (1) este înlocuit cu următorul text:
               „(1)   Se efectuează teste comparative comunitare în interiorul Comunității pentru controlul a posteriori al eșantioanelor prelevate prin sondaj de semințe certificate de bază, cu excepția celor din varietățile hibride și sintetice, precum și al semințelor certificate din toate tipurile de plantele oleaginoase și textile, prelevate prin sondaj. Examinarea condițiilor pe care trebuie să le îndeplinească semințele respective poate fi inclusă în controlul a posteriori. Organizarea testelor și rezultatele acestora sunt supuse avizului Comitetului menționat la articolul 20.”

               7.

               Următorul articol se inserează după articolul 20:
               „Articolul 20a
               Consiliul, la propunerea Comisiei și ținând cont de stadiul cercetărilor și cunoștințelor științifice și tehnice, aprobă modificările ce trebuie aduse anexelor.”

               8.

               În anexa I punctul (5) și în anexa II partea I punctul (2) alineatul (A), se elimină cuvintele „ricin” și „Ricinus communis”, „Sesamum orientale L.”, precum și orice referire la aceste plante.

               9.

               În anexa II partea I punctul (2) alineatul (B) litera (e), cuvintele „Linum usitatissimum” se înlocuiesc cu cuvintele „Cannabis sativa.”

         Articolul 6
   Directiva din 29 septembrie 1970 privind comercializarea semințelor de legume se modifică după cum urmează:

               1.

               La articolul 39, alineatul (1) se înlocuiește cu următorul text:
               „(1)   Se efectuează teste comparative comunitare în interiorul Comunității pentru controlul a posteriori al eșantioanelor prelevate prin sondaj de semințe certificate de bază, cu excepția celor din varietățile hibride și sintetice, precum și al semințelor certificate și al semințelor standard de legume, prelevate prin sondaj. Examinarea condițiilor pe care trebuie să le îndeplinească semințele respective poate fi inclusă în controlul a posteriori. Organizarea testelor și rezultatele acestora sunt supuse avizului Comitetului menționat la articolul 40.”

               2.

               Următorul articol se inserează după articolul 40:
               „Articolul 40a
               Consiliul, la propunerea Comisiei și ținând cont de stadiul cercetărilor și cunoștințelor științifice și tehnice, aprobă modificările ce trebuie aduse anexelor.”

         Articolul 7
   Statele membre adoptă acte cu putere de lege și acte administrative administrative necesare pentru a se conforma:

               (a)

               dispozițiilor articolului 1 alineatul (3), articolului 2 alineatul (9), articolului 3 alineatul (4), articolului 4 alineatul (3), articolului 5 alineatele (1), (2) și (7), cu intrare în vigoare de la 1 iulie 1970

               (b)

               dispozițiilor articolului 1 alineatul (1), articolului 2 alineatele (7) și (17), articolului 3 alineatul (2), articolului 4 alineatul (1), articolului 5 alineatul (3) și articolului 6, cel târziu până la 1 iulie 1972

               (c)

               cel târziu până la 1 iulie 1971, celorlalte dispoziții ale prezentei directive.

         Articolul 8
   Prezenta directivă se adresează statelor membre.

      Adoptată la Bruxelles, 30 martie 1971.

            Pentru Consiliu

            Președintele

         M. SCHUMANN

      (1)  JO C 101, 4.8.1970, p. 44.

      (2)  JO 125, 11.7.1966, p. 2290/66.

      (3)  JO L 48, 26.2.1969, p. 4.

      (4)  JO 125, 11.7.1966, p. 2298/66.

      (5)  JO L 48, 26.2.1969, p. 8.

      (6)  JO 125, 11.7.1966, p. 2309/66.

      (7)  JO L 48, 26.2.1969, p. 1.

      (8)  JO 125, 11.7.1966, p. 2320/66.

      (9)  JO L 48, 26.2.1969, p. 7.

      (10)  JO L 169, 10.7.1969, p. 3.

      (11)  JO L 225, 12.10.1970, p. 7.

      (12)  JO L 225, 12.10.1970, p. 1.

      (13)  JO L 225, 12.10.1970, p. 7.”


title: Directiva 2007/17/CE a Comisiei din 22 martie 2007 de modificare a Directivei 76/768/CEE a Consiliului privind produsele cosmetice, în scopul adaptării anexelor III și VI la progresul tehnic (Text cu relevanță pentru SEE )

text:
               23.3.2007

               RO

               Jurnalul Oficial al Uniunii Europene

               L 82/27

         DIRECTIVA 2007/17/CE A COMISIEI
   din 22 martie 2007
   de modificare a Directivei 76/768/CEE a Consiliului privind produsele cosmetice, în scopul adaptării anexelor III și VI la progresul tehnic
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 76/768/CEE a Consiliului din 27 iulie 1976 privind apropierea legislației statelor membre cu privire la produsele cosmetice (1), în special articolul 8 alineatul (2),
   după consultarea Comitetului științific pentru produse de consum,
   întrucât:

               (1)

               Anexa VI la Directiva 76/768/CEE stabilește o listă a conservaților admiși în produsele cosmetice. Substanțele enumerate în anexa VI care sunt marcate cu simbolul (*) se pot utiliza în concentrații diferite de cele stabilite în respectiva anexă, în alte scopuri decât pentru conservare, cu condiția ca aceste scopuri să reiasă clar din prezentarea produsului. Cu toate acestea, utilizarea acestor substanțe poate fi restricționată în alte anexe la respectiva directivă.

               (2)

               Substanțele enumerate în anexa VI care nu sunt marcate cu simbolul (*) nu se pot utiliza în alte concentrații decât cele menționate în respectiva anexă, iar celelalte restricții stabilite în anexă se aplică, de asemenea, în cazul în care aceste substanțe sunt utilizate în alte scopuri specifice.

               (3)

               Comitetul științific pentru produse de consum, denumit în continuare „CSPC”, a emis un aviz în conformitate cu care restricțiile privind nivelul de utilizare și avertismentele din anexa VI trebuie să se aplice, de asemenea, în cazul în care conservanții marcați cu simbolul (*) sunt utilizați în alte scopuri specifice.

               (4)

               Prin urmare, Comisia a invitat acest sector de activitate să depună dosare de securitate pentru substanțele marcate cu simbolul (*), atunci când acestea sunt utilizate în concentrații mai mari în alte scopuri specifice.

               (5)

               Pe baza acestor dosare de securitate, CSPC a ajuns la concluzia că utilizarea mai multor substanțe conservante din anexa VI în concentrații mai mari în alte scopuri specifice este sigură.

               (6)

               Limitele de siguranță privind concentrațiile acestor substanțe conservante utilizate în alte scopuri specifice trebuie incluse în anexa III la Directiva 76/768/CEE. Din motive de claritate, trebuie să se precizeze în cazul intrărilor corespunzătoare din anexa III că aceeași substanță este menționată în anexa VI la respectiva directivă.

               (7)

               Substanțele pe care CSPC nu le-a considerat sigure atunci când sunt utilizate în alte concentrații decât cele stabilite în anexa VI în alte scopuri specifice trebuie să fie supuse restricțiilor stabilite în respectiva anexă în cazul utilizării lor în scop de conservare. Simbolul (*) trebuie, prin urmare, să fie eliminat în cazul acestor substanțe din anexa VI.

               (8)

               Pentru a asigura o abordare coerentă, toate substanțele enumerate în anexa VI care se pot, de asemenea, adăuga la produsele cosmetice, în alte scopuri specifice, în concentrații mai mari decât cele stabilite în respectiva anexă, trebuie marcate cu simbolul (*).

               (9)

               În plus, CSPC a considerat creșterea concentrației maxime de acid benzoic și de sare de sodiu în cazul produselor care se elimină prin clătire și al produselor pentru igiena orală și a concentrației maxime de pirition zinc în cazul produselor pentru păr care se elimină prin clătire ca fiind sigură pentru utilizarea acestor produse în scopul conservării. Prin urmare, este necesar ca numerele curente 1 și 8 din anexa VI la Directiva 76/768/CEE să se modifice în consecință.

               (10)

               De asemenea, CSPC consideră că substanța metildibromo glutaronitril nu trebuie să fie prezentă în compoziția niciunui produs cosmetic, deoarece nu s-au stabilit niveluri de utilizare în condiții de siguranță a acestei substanțe în cazul produselor cosmetice care se elimină prin clătire și al produselor cosmetice fără clătire. Prin urmare, este necesar să se elimine această substanță de la numărul curent 36 din anexa VI la Directiva 76/768/CEE.

               (11)

               Prin urmare, este necesară modificarea corespunzătoare a Directivei 76/768/CEE.

               (12)

               Măsurile prevăzute în prezenta directivă sunt conforme cu avizul Comitetului permanent pentru produse cosmetice,

         ADOPTĂ PREZENTA DIRECTIVĂ:
   Articolul 1
   Anexele III și VI la Directiva 76/768/CEE se modifică în conformitate cu anexa la prezenta directivă.
   Articolul 2
   Statele membre iau toate măsurile necesare pentru a se asigura că, din 23 martie 2008, nici producătorii comunitari și nici importatorii stabiliți în cadrul Comunității nu vor plasa pe piață produse cosmetice care nu corespund cerințelor prezentei directive.
   Statele membre iau toate măsurile necesare pentru a se asigura că produsele respective nu vor fi vândute sau livrate unui consumator final după 23 iunie 2008.
   Articolul 3
   (1)   Statele membre pun în aplicare dispozițiile legislative, regulamentare și administrative necesare conformării prezentei directive nu mai târziu de 23 septembrie 2007. Ele comunică fără întârziere Comisiei textul dispozițiilor respective și un tabel de concordanță între dispozițiile respective și prezenta directivă.
   Atunci când statele membre adoptă aceste dispoziții, ele vor conține o referință la prezenta directivă sau vor fi însoțite de o astfel de referință în momentul publicării oficiale. Statele membre decid care va fi procedura pentru o astfel de referință.
   (2)   Statele membre comunică Comisiei textul principalelor dispoziții ale legislației naționale pe care le adoptă în domeniul reglementat de prezenta directivă.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 5
   Prezenta directivă se adresează statelor membre.

      Adoptată la Bruxelles, 22 martie 2007.

            Pentru Comisie

         Günter VERHEUGEN

            Vicepreședinte

      (1)  JO L 262, 27.9.1976, p. 169. Directivă, astfel cum a fost modificată ultima dată prin Directiva 2007/1/CE a Comisiei (JO L 25, 1.2.2007, p. 9).
   ANEXĂ
   Directiva 76/768/CEE se modifică după cum urmează:

               1.

               Anexa III partea 1 se modifică după cum urmează:
               Se adaugă numerele curente de la 98 la 101, după cum urmează:

                           Număr curent

                           Substanța

                           Restricții

                           Instrucțiuni de utilizare și avertismente care trebuie specificate pe etichetă

                           Domeniu de aplicare și/sau utilizare

                           Concentrația maximă autorizată în produsul cosmetic finit

                           Alte restricții și cerințe

                           a

                           b

                           c

                           d

                           e

                           f

                           „98

                           Acid salicilic (1)

                           (nr. CAS 69-72-7)

                                       (a)

                                       Produse pentru păr care se elimină prin clătire

                                       (b)

                                       Alte produse

                                       (a)

                                       3,0 %

                                       (b)

                                       2,0 %

                           A nu se utiliza în preparate pentru copiii sub trei ani, cu excepția șampoanelor.
                           În alte scopuri decât pentru a inhiba dezvoltarea microorganismelor în produs. Acest scop trebuie să reiasă clar din prezentarea produsului.

                           A nu se utiliza la copiii sub trei ani (2)

                           99

                           Sulfiți și bisulfiți anorganici (3)

                                       (a)

                                       Produse oxidante pentru vopsirea părului

                                       (b)

                                       Produse pentru îndreptarea părului

                                       (c)

                                       Produse autobronzante pentru față

                                       (d)

                                       Alte produse autobronzante

                                       (a)

                                       0,67 % exprimat ca SO2 liber

                                       (b)

                                       6,7 % exprimat ca SO2 liber

                                       (c)

                                       0,45 % exprimat ca SO2 liber

                                       (d)

                                       0,40 % exprimat ca SO2 liber

                           În alte scopuri decât pentru a inhiba dezvoltarea microorganismelor în produs. Acest scop trebuie să reiasă clar din prezentarea produsului.

                           100

                           Triclocarban (4)

                           (nr. CAS 101-20-2)

                           Produse care se elimină prin clătire

                           1,5 %

                           Criterii de puritate:

                                       3,3',4,4'-Tetracloroazobenzen < 1 ppm

                                       3,3',4,4'-Tetracloroazoxibenzen < 1 ppm

                                 În alte scopuri decât pentru a inhiba dezvoltarea microorganismelor în produs. Acest scop trebuie să reiasă clar din prezentarea produsului.

                           101

                           Pirition zinc (5)

                           (nr. CAS 13463-41-7)

                           Produse pentru păr fără clătire

                           0,1 %

                           În alte scopuri decât pentru a inhiba dezvoltarea microorganismelor în produs. Acest scop trebuie să reiasă clar din prezentarea produsului.

               2.

               Anexa VI partea 1 se modifică după cum urmează:

                           (a)

                           în coloana b, simbolul „(*)” se elimină de la numerele curente 1, 2, 4, 7, 12, 14, 18, 19, 21, 22, 24, 25, 26, 27, 28, 29, 30, 32, 33, 35, 37, 42 și 47;

                           (b)

                           în coloana b, simbolul „(*)” se adaugă la numerele curente 5 și 43;

                           (c)

                           numărul curent 1 se înlocuiește cu următoarele:

                                       Număr curent

                                       Substanța

                                       Concentrația maximă autorizată

                                       Limitări și cerințe

                                       Instrucțiuni de utilizare și avertismente care trebuie specificate pe etichetă

                                       a

                                       b

                                       c

                                       d

                                       e

                                       „1

                                       Acid benzoic (nr. CAS 65-85-0) și sare de sodiu (nr. CAS 532-32-1)

                                       Produse care se elimină după clătire, cu excepția produselor pentru igiena orală: 2,5 (acid)
                                       Produse pentru igiena orală: 1,7 (acid)
                                       Produse fără clătire: 0,5 (acid)

                                       1a

                                       Alte săruri ale acidului benzoic decât cea menționată la numărul curent 1 și esterii acidului benzoic

                                       0,5 % (acid)”

                           (d)

                           numărul curent 8 se înlocuiește cu următoarele:

                                       Număr curent

                                       Substanța

                                       Concentrația maximă autorizată

                                       Limitări și cerințe

                                       Instrucțiuni de utilizare și avertismente care trebuie specificate pe etichetă

                                       a

                                       b

                                       c

                                       d

                                       e

                                       „8

                                       Pirition zinc (*)
                                       (nr. CAS 13463-41-7)

                                       Produse pentru păr: 1,0 %
                                       Alte produse: 0,5 %

                                       Numai pentru produsele care se elimină după clătire.
                                       Interzis în produsele pentru igiena orală.”

                           (e)

                           numărul curent 36 se șterge.

      (1)  Drept conservant, a se vedea anexa VI partea 1 nr. 3.

      (2)  Numai pentru produsele care ar putea fi utilizate la copiii sub trei ani și care sunt în contact prelungit cu pielea.

      (3)  Drept conservant, a se vedea anexa VI partea 1 nr. 9.

      (4)  Drept conservant, a se vedea anexa VI partea 1 nr. 23.

      (5)  Drept conservant, a se vedea anexa VI partea 1 nr. 8”.


title: A douăsprezecea directivă în materie de drept al societăților comerciale a Consiliului din 21 decembrie 1989 privind societățile comerciale cu răspundere limitată cu asociat unic

text:
               17/Volumul 01

               RO

               Jurnalul Ofícial al Uniunii Europene

               104

         31989L0667

               L 395/40

               JURNALUL OFÍCIAL AL UNIUNII EUROPENE

      A DOUĂSPREZECEA DIRECTIVĂ ÎN MATERIE DE DREPT AL SOCIETĂȚILOR COMERCIALE A CONSILIULUI

   din 21 decembrie 1989
   privind societățile comerciale cu răspundere limitată cu asociat unic
   (89/667/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 54,
   având în vedere propunerea Comisiei (1),
   în cooperare cu Parlamentul European (2),
   având în vedere avizul Comitetului Economic și Social (3),
   întrucât este necesară coordonarea, în vederea echivalării, a anumitor garanții impuse în statele membre societăților comerciale și firme în înțelesul articolului 58 al doilea paragraf din tratat, pentru protejarea intereselor asociaților și terților;
   întrucât, în acest domeniu, Directivele 68/151/CEE (4) și 78/660/CEE (5), astfel cum au fost modificate ultima dată prin Actul de aderare a Spaniei și a Portugaliei, și Directiva 83/349/CEE (6), astfel cum a fost modificată prin Actul de aderare a Spaniei și a Portugaliei, privind publicitatea, valabilitatea angajamentelor, nulitatea, conturile anuale și conturile consolidate, se aplică tuturor societăților de capitaluri; întrucât, Directivele 77/91/CEE (7) și 78/855/CEE (8), astfel cum au fost modificate ultima dată prin Actul de aderare a Spaniei și a Portugaliei, și Directiva 82/891/CEE (9) privind constituirea și capitalul, fuziunile și divizările se aplică doar societăților comerciale pe acțiuni;
   întrucât Programul de acțiune pentru întreprinderile mici și mijlocii (IMM) (10) a fost aprobat de către Consiliu prin Rezoluția sa din 3 noiembrie 1986;
   întrucât reformele introduse în legislațiile anumitor state membre în ultimii ani, destinate să permită crearea societăților cu răspundere limitată cu asociat unic, au generat divergențe între legislațiile statelor membre;
   întrucât este important să se prevadă crearea unui instrument juridic care să permită limitarea răspunderii întreprinzătorului particular în Comunitate, fără a aduce atingere legislațiilor statelor membre care, în cazuri excepționale, impun răspunderea întreprinzătorului cu privire la obligațiile întreprinderii sale;
   întrucât o societate cu răspundere limitată poate avea un asociat unic în momentul constituirii sau poate deveni o astfel de societate atunci când părțile sale sociale ajung în posesia unui singur asociat; întrucât, până la coordonarea dispozițiilor interne în materie de drept al grupurilor, statele membre pot să prevadă anumite dispoziții speciale sau sancțiuni pentru cazurile în care o persoană fizică este asociatul unic al mai multor societăți sau în care o societate unipersonală sau orice altă persoană juridică este asociat unic al unei societăți; întrucât singurul scop al acestei posibilități este de a ține cont de diferențele care există în prezent între anumite legislații interne; întrucât, în acest scop, statele membre pot să adopte, în cazuri specifice, restricții privind accesul la societățile cu asociat unic sau să elimine limitele pentru răspunderea asociaților unici; întrucât statele membre sunt libere să adopte norme pentru acoperirea riscurilor pe care le-ar putea prezenta societățile cu asociat unic ca o consecință a faptului că au un singur asociat, în special pentru a asigura vărsarea capitalului subscris;
   întrucât faptul că toate părțile sociale sunt deținute de la un moment dat de către un singur asociat și identitatea asociatului unic trebuie făcute publice prin menționarea într-un registru accesibil publicului;
   întrucât deciziile luate de către asociatul unic, în calitatea sa de adunare generală, trebuie înregistrate în scris;
   întrucât contractele încheiate între un asociat unic și societatea sa reprezentată de către asociatul în cauză trebuie, de asemenea, să fie înregistrate în scris, în măsura în care contractele respective nu privesc operațiunile curente desfășurate în condiții normale,
   ADOPTĂ PREZENTA DIRECTIVĂ:
   Articolul 1
   Măsurile de coordonare prevăzute în prezenta directivă se aplică actelor cu putere de lege și actelor administrative ale statelor membre cu privire la următoarele forme de societăți:

               —

                  în Germania:
               Gesellschaft mit beschränkter Haftung,

               —

                  în Belgia:
               Société privée à responsabilité limitéede besloten vennootschap met beperkte aansprakelijkheid,

               —

                  în Danemarca:
               Anpartsselskaber,

               —

                  în Spania:
               Sociedad de responsabilidad limitada,

               —

                  în Franța:
               Société à responsabilité limitée,

               —

                  în Grecia:
               Εταιρεία περιορισμένης ευθύνης,

               —

                  în Irlanda:
               Private company limited by shares or by guarantee,

               —

                  în Italia:
               Società a responsabilità limitata,

               —

                  în Luxemburg:
               Société à responsabilité limitée,

               —

                  în Țările de Jos:
               Besloten vennootschap met beperkte aansprakelijkheid,

               —

                  în Portugalia:
               Sociedade por quotas,

               —

                  în Regatul Unit:
               Private company limited by shares or by guarantee.

         Articolul 2
   (1)   O societate poate avea un asociat unic la data constituirii și, de asemenea, atunci când toate părțile sale sociale ajung în posesia unei singure persoane (societate unipersonală).
   (2)   Până la coordonarea dispozițiilor interne în materie de drept al grupurilor, statele membre pot să prevadă anumite dispoziții speciale sau sancțiuni pentru cazurile în care:

               (a)

               o persoană fizică este asociatul unic al mai multor societăți;

               (b)

               o societate unipersonală sau o altă persoană juridică este asociatul unic al unei societăți.

         Articolul 3
   Dacă o societate devine societate unipersonală, deoarece toate părțile sale sociale ajung în posesia unei singure persoane, indicarea acestui fapt, precum și identitatea asociatului unic, trebuie să fie înregistrate în dosar sau menționate în registru în înțelesul articolului 3 alineatele (1) și (2) din Directiva 68/151/CEE sau să fie înregistrate într-un registru păstrat de societate și accesibil publicului.
   Articolul 4
   (1)   Asociatul unic exercită competențele adunării generale a societății.
   (2)   Deciziile adoptate de către asociatul unic în domeniul menționat la alineatul (1) sunt înscrise într-un proces verbal sau redactate în scris.
   Articolul 5
   (1)   Contractele încheiate între asociatul unic și societatea sa reprezentată de el sunt înscrise într-un proces verbal sau redactate în scris.
   (2)   Statele membre pot să nu aplice alineatul (1) pentru operațiunile curente efectuate în condiții normale.
   Articolul 6
   Dacă un stat membru permite societățile unipersonale definite la articolul 2 alineatul (1) și în cazul societăților comerciale pe acțiuni, se aplică prezenta directivă.
   Articolul 7
   Un stat membru poate să nu permită constituirea de societăți unipersonale dacă legislația sa prevede că un întreprinzător particular poate constitui o întreprindere a cărei răspundere este limitată la o sumă destinată unei activități declarate, cu condiția să se prevadă pentru astfel de întreprinderi garanții echivalente cu cele impuse de prezenta directivă și de alte dispoziții comunitare aplicabile societăților menționate la articolul 1.
   Articolul 8
   (1)   Statele membre pun în aplicare actele cu putere de lege și actele administrative necesare aducerii la îndeplinire a prezentei directive până la 1 ianuarie 1992. Statele membre informează de îndată Comisia cu privire la aceasta.
   (2)   Statele membre pot să prevadă că, în cazul societăților existente la 1 ianuarie 1992, prezenta directivă nu se aplică până la 1 ianuarie 1993.
   (3)   Comisiei îi sunt comunicate de statele membre textele principalelor dispozițiilor de drept intern pe care le adoptă în domeniul reglementat de prezenta directivă.
   Articolul 9
   Prezenta directivă se adresează statelor membre.

      Adoptată la Bruxelles, 21 decembrie 1989.

            Pentru Consiliu

            Președintele

         E. CRESSON

      (1)  JO C 173, 2.7.1988, p. 10.

      (2)  JO C 96, 17.4.1989, p. 92 și

      JO C 291, 20.11.1989, p. 53.

      (3)  JO C 318, 12.12.1988, p. 9.

      (4)  JO L 65, 14.3.1968, p. 8.

      (5)  JO L 222, 14.8.1978, p. 11.

      (6)  JO L 193, 18.7.1983, p. 1.

      (7)  JO L 26, 30.1.1977, p. 1.

      (8)  JO L 295, 20.10.1978, p. 36.

      (9)  JO L 378, 31.12.1982, p. 47.

      (10)  JO C 287, 14.11.1986, p. 1.